Občina Ruda z okolico je že vse od časov kneževine Karantanije del zgodovinsko slovensko govorečega ozemlja Južne Koroške. Ruda, ki je imela leta 1920 še slovensko govorečo večino, je bila po sklepu mirovne komisije za Koroško vključena v plebiscitno območje. 10. oktobra 1920 so se prebivalci Rude s približno 63% glasov večinsko opredelili za nedeljeno Koroško v okviru republike Avstrije, medtem ko je okoli 37% prebivalcev glasovalo za spojitev Koroških Slovencev z matičnim narodom oz. za priključitev k Jugoslaviji.